b'\n_START_ARTICLE_\nEtru\xc5\xa1\xc4\x8dani\n_START_SECTION_\nDr\xc5\xbeavna ureditev\n_START_PARAGRAPH_\nOb nastanku Etrurije, dr\xc5\xbeave Etru\xc5\xa1\xc4\x8danov, se je oblikovalo 12 mestnih dr\xc5\xbeav v velikosti provinc.Zato so 6. stoletja so po zgledu maloazijskih jonskih mest ustanovili ligo dvanajstih dr\xc5\xbeavic, ki so jih med seboj povezali isti politi\xc4\x8dni cilji in verovanja. Ta mesta (\xc2\xbbduodecim Etruriae populi\xc2\xab) so naslednja: Veji, Cere, Tarkvinija, Vulci, Ruzele, Vetulonija, Volzinij, Kluzij, Peruzija, Kortona, Arezzo in Voltera._NEWLINE_V vsaki provinci je vladal kralj, ki pa je bil samo reprezentativna oblast. Kralj je izbral predsednika zveze, ki pa je skupaj z mestnim plemi\xc5\xa1tvom predstavljal izvr\xc5\xa1ilno oblast, torej tisto, ki je odlo\xc4\x8dala. Nasploh so imeli Etru\xc5\xa1\xc4\x8dani \xc5\xbee razvito razredno dru\xc5\xbebo. Mestni plemi\xc4\x8di, ki so predstavljali najvi\xc5\xa1ji razred dru\xc5\xbebe, so odlo\xc4\x8dali o proizvodnji in trgovini, v \xc4\x8dasih vojne pa tudi o vojski. Odlo\xc4\x8ditve, ki so zadevale celotno Etrurijo, so sprejemali na rednih sre\xc4\x8danjih predstavnikov mestnih dr\xc5\xbeav. Najve\xc4\x8dkrat so se jih udele\xc5\xbeevali kralji, sve\xc4\x8deniki, plemstvo in vojaki._NEWLINE_Arhai\xc4\x8dno dru\xc5\xbebo, ki so jo imeli Etru\xc5\xa1\xc4\x8dani je \xc5\xa1e najla\xc5\xbeje primerjati s fevdalno dru\xc5\xbebo. Ta dru\xc5\xbeba je poznala samo 2 dru\xc5\xbebena razreda, to sta\xc2\xa0: gospodarji in slu\xc5\xbeabniki. Seveda pa je bil razred raz\xc4\x8dlenjen tudi znotraj._NEWLINE_Kralji so bili opevani in so jih slavili, zaradi tega vemo o njih tudi najve\xc4\x8d. Vse kralje poznamo po njihovih imenih. Vladarji so imeli \xc4\x8dastne znake najvi\xc5\xa1je oblasti. Znak oblasti je v Etruriji bila zlata krona, slonoko\xc5\xa1\xc4\x8deni prestol, \xc5\xbeezlo z orlom na ro\xc4\x8daju, tuniko in \xc5\xa1krlatni pla\xc5\xa1\xc4\x8d. Znak oblasti je tudi spremstvo liktorjev (vsak kralj je imel svojega liktorja), ki so pomagali kralju pri vodenju dr\xc5\xbeave._NEWLINE_Vsako leto je mestna aristokracija med seboj izvolila tudi uradnike, ki so se povezovali v kolegij. Uradniki so imeli veliko razli\xc4\x8dnih funkcij. Visoke uradnike so na poti v posmrtno \xc5\xbeivljenje spremljala uradna spremstva, ki so vklju\xc4\x8devala konje, godbenike in slu\xc5\xbeabniki, ki so nosili predmete, ki naj bi jih umrli potreboval v posmrtnem \xc5\xbeivljenju._NEWLINE_Razred slu\xc5\xbeabnikov se deli na hi\xc5\xa1no slu\xc5\xbein\xc4\x8dad, ki je opravljala dela v in okrog hi\xc5\xa1e; kmete, ki so bili su\xc5\xbenji na de\xc5\xbeeli \xe2\x80\x93 za vso zemljo, ki so jo dobili od etru\xc5\xa1\xc4\x8danskih osvajalcev so morali pla\xc4\x8devati visoke davke. Su\xc5\xbenje so po\xc5\xa1iljali tudi v su\xc5\xbeenjske kaznilnice oz. zapore, kamor so pri\xc5\xa1li, \xc4\x8de niso upo\xc5\xa1tevali navodil njihovih gospodarjev ali so bili leni. Ob koncu 4. stoletja pr. n. \xc5\xa1t. so se za\xc4\x8deli su\xc5\xbenji ve\xc4\x8dkrat tudi upirati in za\xc4\x8delo se je mno\xc5\xbei\xc4\x8dno osvobajanje teh su\xc5\xbenjev. Su\xc5\xbenji so se polastili celo oblasti, katero si je pre\xc5\xbeivelo plemi\xc5\xa1tvo komaj s pomo\xc4\x8djo vojske prisvojilo nazaj. Vsi osvobojeni su\xc5\xbenji so bili takrat pobiti.\n_START_SECTION_\nDru\xc5\xbeinsko \xc5\xbeivljenje\n_START_PARAGRAPH_\nEtru\xc5\xa1\xc4\x8dani so prebivali v dru\xc5\xbeini (o\xc4\x8de, mati, otroci, vnuki). Trdimo lahko, da je dru\xc5\xbeba poznala dru\xc5\xbeino, kot sta jo poznali rimska in gr\xc5\xa1ka dru\xc5\xbeba. Zakonska zveza je bila monogamna in je bila patriarhalna. Dedovanje po materini strani ni bilo omogo\xc4\x8deno. Etru\xc5\xa1\xc4\x8dani so si ustvarili trdno povezane dru\xc5\xbeine \xe2\x80\x93 v dru\xc5\xbeini je imel glavno besedo/ Pater familias. - (Sporni navedek-Etru\xc5\xa1\xc4\x8dani so \xc5\xbeiveli v Bratov\xc5\xa1\xc4\x8dinah- od tod Fraternite in popolnoma druga\xc4\x8dna vloga \xc5\xbeene v dru\xc5\xbeini, kot so jo poznali Latinci!)\n_START_SECTION_\nVloga \xc5\xbeenske\n_START_PARAGRAPH_\n\xc5\xbdenske v Etru\xc5\xa1\xc4\x8danski dru\xc5\xbebi so bile spo\xc5\xa1tovane, imele so celo svoja posebna imena. Celo otroci so dobivali imena po imenu in priimku tako o\xc4\x8deta kot tudi matere. Primer tega je napis iz Tarkvinije, ki se je imenoval \xc2\xbbLarth Arnthal Plecus clan Ramthasc Apatrual\xc2\xab, to pa pomeni \xc2\xbbLars, sin Arrunsa Pleco in Rathme Apatronije\xc2\xab. Na stenskih poslikavah imajo \xc5\xbeenske svetle lase, nosijo tuniko in preko tunike \xc5\xa1e izvezen pla\xc5\xa1\xc4\x8d._NEWLINE_Etru\xc5\xa1\xc4\x8danska \xc5\xbeenska je v nasprotju z Rimsko in Gr\xc5\xa1ko \xc5\xbeensko veliko odhajala izven doma\xc4\x8dih zidov. \xc5\xbdenske z aristokracije so se skupaj z mo\xc5\xbemi udele\xc5\xbeevale gostij, kjer so celo ob mizah legle na triklinij poleg mo\xc5\xbea. Na ve\xc4\x8dini poslikav so prav tako narisane v zelo enakopravnem polo\xc5\xbeaju z mo\xc5\xa1kim. Razen gostij pa so se tudi udele\xc5\xbeevale plesov, koncertov, atletskih iger,\xe2\x80\xa6 Bile so prisotne tako na javnih kot na zasebnih dogodkih. Etru\xc5\xa1\xc4\x8danska je bila tudi politi\xc4\x8dno dejavna. Sama se sicer ni smela spu\xc5\xa1\xc4\x8dati v politiko, vendar je najve\xc4\x8dkrat pomagala mo\xc5\xbeu, da je pri\xc5\xa1el do visokega politi\xc4\x8dnega polo\xc5\xbeaja; za dobro svoje dru\xc5\xbeine je mnogokrat uporabila vse koristne zveze in s tem potrdila \xc5\xbee takrat reklo, da za vsakim uspe\xc5\xa1nim mo\xc5\xa1kim stoji uspe\xc5\xa1na \xc5\xbeenska . Na splo\xc5\xa1no so bile etru\xc5\xa1\xc4\x8danske \xc5\xbeenske zelo gospodovalnega zna\xc4\x8daja in ponosne. \xc5\xbdenske v Etruriji so imele celo lastni\xc5\xa1ke pravice (npr. na vazah je bilo velikokrat napisano ime lastnice). V grobnicah v mestu Cere so imeli celo posebne stebri\xc4\x8dke za mo\xc5\xa1ke in \xc5\xbeenske, ki so slu\xc5\xbeile za nagrobne napise. Etruskologi domnevajo tudi, da so obstajale dru\xc5\xbeinske grobnice, kjer so imele enakopraven polo\xc5\xbeaj z mo\xc5\xa1kim. Mo\xc5\xa1ki sarkofag je bil na levi, \xc5\xbeenski na desni strani. _NEWLINE_Po vsem, kar so znanstveniki do zdaj ugotovili je imela \xc5\xbeenska posebno vlogo v etru\xc5\xa1\xc4\x8danski dru\xc5\xbebi. Bila je umetni\xc5\xa1ko izobra\xc5\xbeena, kultivirana in tudi v mitologiji je imela posebno mesto.\n_START_SECTION_\nProsti \xc4\x8das\n_START_PARAGRAPH_\nV Etruriji so poznali ve\xc4\x8d na\xc4\x8dinov, kako pre\xc5\xbeivljati svoj prosti \xc4\x8das._NEWLINE_Prirejali so gostije, na katerih se pojavljajo postelje za le\xc5\xbeanje mo\xc5\xbea in \xc5\xbeene; nizka miza pred temi posteljami za odlaganje jedi in pija\xc4\x8d, pa \xc5\xa1e godci in to\xc4\x8daji. Gostje so jedli z raznovrstnim srebrnim priborom, poleg katerega so uporabljali po navadi \xc5\xa1e kerami\xc4\x8dno in bronasto posodje. _NEWLINE_Gostije pa niso bile edini na\xc4\x8din zabave. Prirejali so tudi sve\xc4\x8dane igre, slavili so velike javne praznike, na katerih so predstavljali glasbo, ples, \xc5\xa1port in gledali\xc5\xa1\xc4\x8de. _NEWLINE_Etru\xc5\xa1\xc4\x8dani so poznali vokalno in instrumentalno glasbo. Glasbo so vklju\xc4\x8devali v vse pomembne dogodke, kot so poroka, pogreb, \xc5\xbeetev, trgatev ali gostija. Aristotel je celo izjavil, da Etru\xc5\xa1\xc4\x8dani boksajo, bi\xc4\x8dajo su\xc5\xbenje in kuhajo ob zvokih glasbe. Pri lovu so po starem etru\xc5\xa1\xc4\x8danskem obi\xc4\x8daju z glasbo naganjali divja\xc4\x8dino v zanke. Priljubljen instrument je bil flavta. Flavtisti so skupaj s plesalci celo ustvarili latinsko gledali\xc5\xa1\xc4\x8de. [_NEWLINE_[Slika:Danseurs_et_musiciens,_tombe_des_l\xc3\xa9opards.jpg|thumb|Priljubljen in\xc5\xa1trument je bila flavta, etru\xc5\xa1\xc4\x8danska poslikava]] _NEWLINE_Etru\xc5\xa1\xc4\x8danski plesalci so upodobljeni na ve\xc4\x8d freskah. Upodobljeni so v barvnih volnenih pla\xc5\xa1\xc4\x8dih in so izvajali \xc5\xbeive plesne figure. Poleg tega da so plesali so plesalci v svojih predstavah tudi peli. Poznali so glavnega in stranske plesalce, ter tudi razli\xc4\x8dne obrate; najlep\xc5\xa1e plesne figure predstavlja freska iz Groba s triklinijem, kjer poleg plesalcev \xc5\xa1e nastopata flavtist in kitarist. _NEWLINE_\xc5\xa0portne igre so prirejali pri pogrebih in v \xc4\x8dast bogovom. Etru\xc5\xa1\xc4\x8dani so poznali zgradbe, namenjene samo \xc5\xa1portu. To so bile gimnazije, \xc5\xa1tadioni in hipodromi. Imeli so tekmovanja v dirkah s konji, rokoborbe, gimnasti\xc4\x8dne tekme, metanje diska, skoke in tek. Najpomembnej\xc5\xa1a disciplina je bil tek. Ob\xc4\x8dinstvo na tribunah, ki je lahko spremljalo \xc5\xa1portne prireditve, so bili mo\xc5\xa1ki, \xc5\xbeenske in mladina; prireditve so lahko spremljali tudi su\xc5\xbenji, vendar niso sedeli na tako udobnih mestih, kot ostali gledalci. Poznali so igro imenovano Phersu, ki je spominjala na gladiatorske igre, vendar se slednje kljub mo\xc5\xbenostim razvoja v Etruriji nikoli niso razvile. _NEWLINE_Pri igri Phersu je bila to\xc4\x8dno dolo\xc4\x8dena obleka in lahko so uporabljali sabljo. Igre so upodabljali tudi v gledali\xc5\xa1\xc4\x8du, tako v \xc4\x8dasu antike, kot tudi v srednjem veku. _NEWLINE_Etru\xc5\xa1\xc4\x8dani so poznali tudi dramske uprizoritve.\n_START_SECTION_\nGospodarstvo\n_START_PARAGRAPH_\nEtru\xc5\xa1\xc4\x8dani so pridelali dovolj \xc5\xbeita, da so ga lahko izva\xc5\xbeali celo v sosednje de\xc5\xbeele. Okoli mest so imeli veliko njiv in sadovnjakov, kjer so pridelali vse, kar so prebivalci potrebovali za \xc5\xbeivljenje. Ukvarjali so se tudi z \xc5\xbeivinorejo in poljedelstvom. Njihov gospodarski razvoj je temeljil na bogati izdelavi raznih \xc5\xbeeleznih in bronastih predmetov; od oro\xc5\xbeja in posodja do raznih kultnih predmetov, saj so pridobivali baker in kasneje \xc5\xbeelezo. Ko se je splo\xc5\xa1no raz\xc5\xa1irila uporaba \xc5\xbeeleza, je bron dobil sakralen zna\xc4\x8daj; skoraj ves kultni pribor je bil bronast. _NEWLINE_Poljedelstvo_NEWLINE_Etru\xc5\xa1\xc4\x8dani so imeli razvito poljedelstvo in pastirstvo. Veliko poljedelskih orodij je razstavljenih v muzeju v Firencah. Med ta orodja spadajo zbirke no\xc5\xbeev za kle\xc5\xa1\xc4\x8denje in obrezovanje, srpi za \xc5\xbeito in oralo za poljedelstvo. To oralo je bilo podobno plugu, vendar je bilo primerno samo za lahko sredozemsko zemljo. Med orodja za ralo spada tudi plo\xc5\xa1\xc4\x8dati leme\xc5\xbe (oblika \xc5\xbelice), katero se pritrdi na plug, druga vrsta je koni\xc4\x8dasti leme\xc5\xbe, ki je prav tako pritrjen na plug, vendar ima posebno ro\xc4\x8dko za upravljanje le tega._NEWLINE_Etru\xc5\xa1\xc4\x8dane je zanimalo tudi, kako \xc4\x8dim bolj\xc5\xa1e izkoristiti zemljo, ki so si pridobili z izsu\xc5\xa1evanjem maremskega obmo\xc4\x8dja ob morju. O poljedelstvu je nastalo tudi ve\xc4\x8d spisov. _NEWLINE_\xc5\xbdivinoreja_NEWLINE_\xc5\xbdivinoreja je bila najbolj navzo\xc4\x8da na obmo\xc4\x8djih pa\xc5\xa1nikov ob obali in v gozdnatih dolinicah. Znani so po robustnih etrurskih volih, ki so bili zelo dobri za delo na poljih. Junice so bile sne\xc5\xbeno bele barve in so bile ve\xc4\x8dkrat \xc5\xbertev za bogove. Na ligurski meji so kmetovalci pridelovali ov\xc4\x8dji sir, ki so ga oblikovali v velikanske kolute. V\xc4\x8dasih je tehtal tudi nad 327\xc2\xa0kg. Etru\xc5\xa1\xc4\x8dani so bili znani po svojih pra\xc5\xa1i\xc4\x8dih, ki so jih navadili, da so sledili zvoku trobente. Velike \xc4\x8drede pra\xc5\xa1i\xc4\x8dev so bile opisane ob Tiranskem morju. _NEWLINE_V opisu posameznih mest pa so opisane tudi druge veje gospodarstva, kot so kerami\xc4\x8darstvo, zlatarstvo in \xc5\xbeelezarstvo.\n_START_SECTION_\nDrugi o Etru\xc5\xa1\xc4\x8danih\n_START_PARAGRAPH_\nIz Antike se \xc5\xbeal ni ohranilo veliko virov, ki bi govorili o Etru\xc5\xa1\xc4\x8danih. _NEWLINE_Teopompovo pisanje_NEWLINE_Teopomp je bil gr\xc5\xa1ki zgodovinar, ki je v 4. stol. pr. n. \xc5\xa1t. pisal o Etru\xc5\xa1\xc4\x8danih, vendar se ne ve koliko pozornosti bi naj dali njegovemu pisanju, saj je veljal za zelo zlobnega in pohlepnega, rad je pisal pikantne zgodbe. Predvsem se je ta zgodovinar ponor\xc4\x8deval iz obna\xc5\xa1anja \xc5\xbeensk in otrok. Trdil je da so bile \xc5\xbeenske skupna last vseh Etru\xc5\xa1\xc4\x8danov in da se tudi njihovi otroci vzgajajo skupno in ne v dru\xc5\xbeinah._NEWLINE_Seveda pa smo \xc5\xbee prej ugotovili, da to ni res, saj so \xc5\xbeenske v Etruriji u\xc5\xbeivale veliko spo\xc5\xa1tovanje. _NEWLINE_Pozejdonijeve besede_NEWLINE_Pozejdonij je bil pravo nasprotje Teopompa, saj je veljal za stoika in je pisal v \xc4\x8dasu, ko med Grki in Etru\xc5\xa1\xc4\x8dani ni bilo napetosti._NEWLINE_Etru\xc5\xa1\xc4\x8danom je priznaval, da so obvladali veliko razli\xc4\x8dnih vrst umetnosti in so bili pogumni, a jim je o\xc4\x8dital da so zaradi pijan\xc4\x8devanja in zabav izgubili mo\xc4\x8d in ugled. Zaradi Rimljanov so nato postali brezdelne\xc5\xbei, ki so svoj \xc4\x8das pre\xc5\xbeivljali v dekadenci. _NEWLINE_Mnenja Rimljanov_NEWLINE_Rimljani so na Etru\xc5\xa1\xc4\x8dane pomislili ob misli na velesilo, ki je bila bogata ampak je propadla. Etru\xc5\xa1\xc4\x8dane so videli tudi kot zelo verne ljudi, ki so delali vse po navodilih svojih bogov.'